section_heading: Misija na planetu Pahvo
paragraph_text: Kelpijenci žive u konstantnom strahu od rođenja. Saru je vjerojatno prvi kelpijenac koji se, bar privremeno oslobodio toga straha, nakon susreta s oblicima života na planetu Pahvo. Toliko je jako želio živjeti bez straha, da je lagao, i naposljetku napao svoje kolege časnike kako bi spriječio da planet postane dio Federacijsko-Klingonskog rata. Pahvanci su naposljetku prestali utjecati na Sarua, jer je to stvaralo disharmoniju među njihovim gostima.